**Ա Մ Փ Ո Փ Ա Թ Ե Ր Թ**

**«Հայաստանի Հանրապետության կառավարության 2020 թվականի հունիսի 18-ի N976-Ա որոշման մեջ լրացումներ և փոփոխություն կատարելու մասին» Հայաստանի Հանրապետության կառավարության որոշման նախագծի կապակցությամբ ներկայացված դիտողությունների և առաջարկությունների վերաբերյալ**

|  |  |  |  |  |
| --- | --- | --- | --- | --- |
| **հ/հ** | **Առաջարկության հեղինակը, գրու-թյան ամսաթիվը, գրության համարը** | **Առաջարկության բովանդակությունը** | **Եզրակա-ցություն** | **Կատարված փոփոխությունը** |
| 1. | ՀՀ ֆինանսների նախարարություն  01/11-1/15092-2020  05 Հոկտեմբեր 2020 | **Դիտողություններ և առաջարկություններ չունի:** |  |  |
| 2. | ՀՀ տարածքային կառավարման և ենթակառուցվածք-ների նախարարություն | Սույն թվականի սեպտեմբերի 29-ի N01/01.1/5939-2020 գրությամբ Արտակարգ իրավիճակների նախարարությունը նախագիծը ներկայացրել է համաձայնեցման, սակայն մինչ օրս կարծիք չի ներկայացվել: |  |  |
| 3. | ՀՀ տարածքային կառավարման և ենթակառուցվածք-ների նախարարություն  025/85019-2020  02.11.2020 թ. | 1. Հաշվի առնելով, որ «Աղետների բժշկության կենտրոն» **ՊՈԱԿ-ի** հետ կնքված ոչ բնակելի տարածքների անհատույց օգտագործման պայմանագրերի լուծման գործառույթի իրականացումն առնչություն չունի լուծարման հանձնաժողովի ստեղծման ժամկետի կամ վերջինիս կողմից կազմակերվող աշխատանքների ավարտի հետ (ինչպես նշված է Նախագծին կից հիմնավորման մեջ), Նախագծի 1-ին կետի 1)-ին ենթակետով նոր լրացման ենթակա 3.1 կետը շարադրել հետևյալ խմբագրությամբ՝  «3.1.Հայաստանի Հանրապետության տարածքային կառավարման և ենթակառուցվածքների նախարարության պետական գույքի կառավարման կոմիտեի նախագահին՝մինչև 2020թ. դեկտեմբերի 30-ը լուծել կազմակերպության հետ կնքված ոչ բնակելի տարածքների անհատույց օգտագործման պայմանագրերը՝ դրանից բխող գույքային իրավունքների պետական գրանցման հետ կապված ծախսերն իրականացնելով կազմակերպության հաշվին:»:  2. Հաշվի առնելով վերը շարադրված 3.1 կետը, ինչպես նաև այն հանգամանքը, որ «Աղետների բժշկության կենտրոն»**ՊՈԱԿ-ի** համապատասխան փաստաթղթերը և գույքը **ՀՀ կառավարության 2020 թվականի հունիսի 18-ի N976-Ա** որոշմամբ սահմանված ժամկետում ՀՀ արտակարգ իրավիճակների նախարարության կողմից հանձնվել են լուծար­ման հանձնաժողովին՝ Նախագծի 1-ին կետի 2)-րդ և 3)-րդ ենթակետերով սահմանված դրույթները հանել և լրացնել հետևյալ բովանդակությամբ 2)-րդ ենթակետով՝  «2) Որոշման 3-րդ կետի 1)-ին ենթակետում «կազմակերպության հետ կնքված ոչ բնակելի տարածքների անհատույց օգտագործման պայմանագրերի լուծումը» բառերը հանել:  3. Նախագծով նախատեսել նաև հետևյալ փոփոխությունը՝  **հաշվի առնելով, որ Նախագծով նախատեսվում է մինչև 2020թ. դեկտեմբերի 30-ը լուծել** «Աղետների բժշկության կենտրոն» **ՊՈԱԿ-ի** հետ կնքված ոչ բնակելի տարածքների անհատույց օգտագործման պայմանագիրը՝ **ՀՀ կառավարության 2020 թվականի հունիսի 18-ի N 976-Ա որոշման** 4-րդ կետի 1)-ին ենթակետի բ. պարբերությունը հանել, իսկ անշարժ գույքը ՀՀ արտակարգ իրավիճակների նախարարությանն ամրացնելու անհրաժեշտության դեպքում՝ անհրաժեշտ է հստակեցնել նախարարությանն ամրացվող անշարժ գույքի տվյալները և Նախագծով նախատեսել առանձին դրույթ՝ նշված անշարժ գույքը Պետական գույքի կառավարման կոմիտեից հետ վերցնելու և ՀՀ արտակարգ իրավիճակների նախարարությանն ամրացնելու վերաբերյալ:  4. Միաժամանակ անհրաժեշտ է Նախագծի հիմնավորումը վերախմբագրել համապատասխանեցնելով ներկայացվող Նախագծի պահանջներին: | 1.Ընդունվել է ի գիտություն  2.Ընդունվել է  3.Ընդունվել է ի գիտություն  4.Ընդունվել է ի գիտություն | 2.Կատարվել է համապատասխան փոփոխությունը |
| 4. | ՀՀ ֆինանսների նախարարություն  01/11-1/15871-2020 | **Դիտողություններ և առաջարկություններ չունի:** |  |  |
| 5. | Պետական գույքի կառավարման կոմիտե  01/10.7/7518-2020  21 Հոկտեմբեր 2020 | Նախագծի 1-ին կետի 1)-ին ենթակետով նախատեսվում է ՀՀ կառավարության 2020 թվականի հունիսի 18-ի N976-Ա որոշման (այսուհետ՝ Որոշում) 3-րդ կետի 1)-ին, 2)-րդ և 3)-րդ ենթակետերով սահմանված հանձնարարականների կատարման ապահովումը վերապահել ՀՀ արտակարգ իրավիճակների նախարարին և ՀՀ տարածքային կառավարման և ենթակառուցվածքների նախարարության պետական գույքի կառավարման կոմիտեի նախագահին՝ յուրաքանչյուրն իր իրավասության շրջանակներում։ Հաշվի առնելով, որ Պետական գույքի կառավարման կոմիտեի հետ առնչվում է միայն Որոշման 3-րդ կետի 1)-ին ենթակետում նշված կազմակերպության հետ կնքված ոչ բնակելի տարածքների անհատույց օգտագործման պայմանագրի լուծման գործընթացը, առաջարկում եմ Նախագծով հստակ տարանջատել գործառույթները՝ Պետական գույքի կառավարման կոմիտեին վերապահելով միայն նշված պայմանագրի լուծման աշխատանքների իրականացումը։  Միաժամանակ տեղեկացնում եմ, որ Որոշման 3-րդ կետի 1)-ին ենթակետի համաձայն՝ «Աղետների բժշկության կենտրոն» ՊՈԱԿ-ի համապատասխան փաստաթղթերը և գույքը Որոշմամբ սահմանված ժամկետում ՀՀ արտակարգ իրավիճակների նախարարության կողմից հանձնվել են լուծար­ման հանձնաժողովին։ | Ընդունվել է | Նախագծում 1-ին կետի 1-ի ենթակետը լրամշակվել է: |
| 6. | ՀՀ արդարադատության նախարաություն  01/27.4/23944-2020 | 1. «Հայաստանի Հանրապետության կառավարության 2020 թվականի հունիսի 18-ի N976-Ա որոշման մեջ լրացումներ և փոփոխություն կատարելու մասին» Հայաստանի Հանրապետության կառավարության որոշման նախագծի 1-ին կետի 2-րդ ենթակետում «մինչև դեկտեմբերի 30-ը» բառերն անհրաժեշտ է փոխարինել «մինչև սույն թվականի դեկտեմբերի 30-ը» բառերով:  2. Նախագծի 1-ին կետի 3-րդ ենթակետում «հաշվին,» բառից հետո անհրաժեշտ է լրացնել «բառերը» բառը: | Ընդունվել է | Նախագիծը լրամշակվել է: |
| 7. | ՀՀ արդարադատության նախարաություն  035/84806-2020  01.11.2020 թ. | 1. Հիմք ընդունելով «Նորմատիվ իրավական ակտերի մասին» օրենքի 18-րդ հոդվածի 3-րդ մասի պահանջները՝ անհրաժեշտ է ներկայացված Նախագծերի նախաբանում «Նորմատիվ իրավական ակտերի մասին» բառերից հետո նշված «Հայաստանի Հանրապետության» բառերը հանել:  2. Նախագծերի 1-ին կետի 1-ին ենթակետով առաջարկվում է ՀՀ կառավարության 2020 թվականի հունիսի 18-ի N 973-Ա, ՀՀ կառավարության 2020 թվականի հունիսի 18-ի N 975-Ա և ՀՀ կառավարության 2020 թվականի հունիսի 18-ի N 976-Ա որոշումները լրացնել նոր 3.1-ին կետով, այն է՝ ՀՀ տարածքային կառավարման և ենթակառուցվածքների նախարարության պետական գույքի կառավարման կոմիտեի նախագահին՝ լուծարման հանձնաժողովի ստեղծումից հետո մինչև ս.թ. դեկտեմբերի 30-ը ապահովել կազմակերպության հետ կնքված ոչ բնակելի տարածքների անհատույց օգտագործման պայմանագրերի լուծումը:  Նախագծերին կից ներկայացված հիմնավորման համաձայն՝ Նախագծերի ընդունման անհրաժեշտությունը պայմանավորված է նաև այն հանգամանքով, որ «Պետական գույքի կառավարման մասին» օրենքի համաձայն կազմակերպությունների հետ կնքված ոչ բնակելի տարածքների անհատույց օգտագործման պայմանագրերի լուծման գործառույթը վերապահված է Տարածքային կառավարման և ենթակառուցվածքների նախարարության պետական գույքի կառավարման կոմիտեին:  Այս առումով նկատի ունենալով այն հանգամանքը, որ ՀՀ կառավարության 2020 թվականի հունիսի 18-ի N 973-Ա, ՀՀ կառավարության 2020 թվականի հունիսի 18-ի N 975-Ա և ՀՀ կառավարության 2020 թվականի հունիսի 18-իN 976-Ա որոշումների 3-րդ կետի 1-ին ենթակետով կազմակերպության հետ կնքված ոչ բնակելի տարածքների անհատույց օգտագործման պայմանագրերի լուծման ապահովման գործառույթը վերապահված է նաև Հայաստանի Հանրապետության արտակարգ իրավիճակների նախարարին՝ անհրաժեշտ է վերանայել և հստակեցնել նշված որոշումների 3-րդ կետում ամրագրված կարգավորումները՝ բացառելով նույն որոշման շրջանակներում միևնույն գործառույթը երկու տարբեր մարմիններին վերապահելը:  Միևնույն ժամանակ,Նախագծերի 1-ին կետի 1-ին ենթակետում նշված «3.1 կետով» բառերն անհրաժեշտ է փոխարինել «3.1-ին կետով» բառերով:  3. Նախագծերի 1-ին կետի 3-րդ ենթակետում «կազմակերպության հաշվին,»» բառերից և կետադրական նշաններից հետո անհրաժեշտ է լրացնել «բառերը» բառը:  4. Բացի այդ, Ներկայացված Նախագծերի 1-ին կետում առաջարկում ենք նախատեսել նախ Որոշման 3-րդ կետի 1-ին ենթակետին առնչվող դրույթները, ապա նոր՝ Որոշման մեջ լրացվող նոր 3.1-ին կետին առնչվող դրույթը: | 1.Ընդունվել է  2.Ընդունվել է  3.Ընդունվել է ի գիտություն  4.Ընդունվել է | Կատարվել է համապատասխան փոփոխությունը:  Կատարվել է համապատասխան փոփոխությունը:  Կատարվել է համապատասխան փոփոխությունը: |